recursal/SuperWikiNEXT-32B huggingface dataset:
Ο **Γεώργιος Κιοσσές (Σαχίνης)** (1789-1864) ήταν πλοιοκτήτης, αγωνιστής του 1821 και ένας από τους ικανότερους ναυμάχους της εποχής.

Βιογραφία
---------

Γεννήθηκε στην Ύδρα στις 21 Νοεμβρίου 1789 και ήταν γιος του Δημητρίου Σαχίνη, πλοιοκτήτη - έμπορου, προκρίτου της Ύδρας, εγγονός του Αντώνιου Κιοσσέ προκρίτου της Ύδρας, Διοικητή Αίγινας. Ασχολήθηκε με τις ναυτικές επιχειρήσεις της οικογενείας του και σπούδασε στην Ύδρα και στην Κέρκυρα όπου και έμαθε την ιταλική και γαλλική γλώσσα. Το 1808 μαζί με τον πατέρα του και τον αδελφό του Αντώνιο συνελήφθη από τον Αλή Πασά επειδή αρνήθηκαν να του πουλήσουν το πλοίο τους "Ιρις", στό οποίο και επέβαιναν με προορισμό το Λιβόρνο, σε πολύ χαμηλό τίμημα. Το πλοίο αυτό ήταν 600 τόννων από τα μεγαλύτερα της εποχής, παλαιό Ρωσικό πολεμικό.
Μόνο ο Γεώργιος κατάφερε να δραπετεύσει. 

Όταν ξέσπασε η επανάσταση βρισκόταν στη Σικελία. Αμέσως γύρισε και εντάχθηκε στον ναυτικό στόλο της Ύδρας, με το πλοίο του Μιλτιάδης με το οποίο πήρε μέρος σε πάνω από είκοσι ναυμαχίες υπό τον ναύαρχο Ανδρέα Μιαούλη. Το 1823 έγινε διοικητής Σύρου και Μυκόνου. Με την έλευση του Καποδίστρια το 1828 έγινε κυβερνήτης της εθνικής κορβέτας *Ύδρα* με την οποία του ανατέθηκε ο αποκλεισμός του Μαλιακού Κόλπου. Αργότερα αντιπολιτεύτηκε τον Κυβερνήτη μετά τη δολοφονία του οποίου, το 1832 ανέλαβε πληρεξούσιος Ύδρας. Το 1836 ανέλαβε διοικητής της ναυτικής μοίρας του Αιγαίου. Στη συνέχεια, λόγω της γλωσσομάθειάς του, διετέλεσε υπασπιστής του Βασιλιά Όθωνα καθ' όλη τη διάρκεια της βασιλείας του, εκτός απο ένα ενδιάμεσο διάστημα ενός έτους που ήταν διευθυντής του Ναυτικού Διευθυντηρίου Πόρου. Το 1844 προάχθηκε σε υποναύαρχο ενώ στην επανάσταση του 1862 υπερασπίστηκε τα ανάκτορα.

Απεβίωσε στην Αθήνα στις 29 Οκτωβρίου1864 και γιος του ήταν ο Δημήτριος Σαχίνης.

Βλέπε επίσης
------------

* Γεώργιος Σαχίνης βιογραφικά στοιχεία από το Ινστιτούτο Νεοελληνικών Ερευνών
Ο **Α.Π.Σ. Ένωση Αμφιάλη** (**Α.Π.Σ.Ε. Αμφιάλη**) είναι αθλητικός σύλλογος του Πειραιά, με έδρα την Αμφιάλη του Κερατσινίου, του Δήμου Κερατσινίου - Δραπετσώνας. Προέκυψε αρχικά το 1965 έπειτα από μετονομασία του *Α.Π.Σ. Ελλήσποντος Αμφιάλης* και επίσημο έτος ίδρυσης είναι το 1967, όποτε και εγγρίθηκε η μετονομασία. Χρώματα του συλλόγου είναι το κόκκινο-μπλε και διαθέτει τμήματα ποδοσφαίρου και καλαθοσφαίρισης, ενώ παλαιότερα διέθετε και τμήμα στίβου.

Τμήμα ποδοσφαίρου
-----------------

Το έμβλημα του ποδοσφαιρικού τμήματος.
Μεγαλύτερη διάκριση του ποδοσφαιρικού τμήματος αποτελεί η μοναδική συμμετοχή του στην Β' Εθνική Κατηγορία την περίοδο 1975-76. Επίσης αξιοσημείωτο, είναι πως τις περιόδους 1986-87, 1987-88, 1989-90, 1990-91, 1991-92, 1992-93, 1993-94, 1994-95, 1995-96, 2008-09 και 2009-10 αγωνίστηκε στην Δ' Εθνική Κατηγορία. Σήμερα αγωνίζεται στις διοργανώσεις της Ε.Π.Σ. Πειραιά. Έδρα της ομάδας είναι το Δημοτικό Γήπεδο Κερατσινίου «Σιταποθήκες», χωρητικότητας 1.100 θέσεων.

#### Τίτλοι - Διακρίσεις

* Πρωτάθλημα Α' ΕΠΣΠ (4): 1973-74 (Α' όμιλος), 1985-86 (Β' όμιλος), 1988-89 (Α' όμιλος) και 2007-08 (Α' όμιλος)
* Φιναλίστ Κυπέλλου ΕΠΣΠ (1): 1987-88

Τμήμα καλαθοσφαίρισης
---------------------

Το έμβλημα του τμήματος καλαθοσφαίρισης.
Το τμήμα καλαθοσφαίρισης του συλλόγου δημιουργήθηκε το 1985 και το 1999 απορρόφησε τον *Γ.Σ. Φειδιππίδης Αμφιάλης*. Αρχικά αγωνιζόταν στην Ε.Σ.Κ. Αττικής και έπειτα την διάσπασή της, πλέον αγωνίζεται στην Ε.Σ.ΚΑ. Νότιας Αττικής. Έδρα της ομάδας αποτελεί το Κλειστό Σιταποθηκών «Π. Μπακογιάννης».

Παραπομπές
----------

|  |  |
| --- | --- |
| εικονίδιο Καλαθοσφαίριση | Πύλη Καλαθοσφαίριση |

1. ↑  epspeir.gr
2. ↑  «ΜΕΤΩΝΟΜΑΣΘΗ Η ΑΜΦΙΑΛΗ», εφ. Αθλητική Ηχώ, 18 Νοεμβρίου 1965, σελ.6
3. ↑  «epspeir.gr». Αρχειοθετήθηκε από το πρωτότυπο στις 25 Οκτωβρίου 2018. Ανακτήθηκε στις 15 Ιανουαρίου 2018.
4. ↑  Η ΙΣΤΟΡΙΑ ΜΑΣ Αρχειοθετήθηκε 2018-01-29 στο Wayback Machine.
, enosiamfialisbc.gr
5. ↑  «gipeda.gr». Αρχειοθετήθηκε από το πρωτότυπο στις 25 Μαρτίου 2019. Ανακτήθηκε στις 15 Ιανουαρίου 2018.

  

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

| π • σ • ε
Ομάδες Γ' Κατηγορίας Ανδρών Ε.Σ.ΚΑ.Ν.Α. 2021-2022 |
| --- |
|  |
| 1ος Όμιλος | 
* Αετός Καλλιθέας
* Απρόβλεπτοι
* Άρης Γλυφάδας
* Βουλιαγμένη
* Ερμής Πειραιώς
* Ηρακλής Δραπετσώνας
* Μέγαρα
* Νότια Προάστια
* Πόλις Καλλιθέας
* Τελαμώνας Σαλαμίνας
* Φάρος Κερατσινίου
 |  |
|  |
| 2ος Όμιλος | 
* Αμφιάλη
* Ατρόμητος Πειραιά Ηρακλής
* Ελευσίνα
* Θρία Ασπροπύργου
* Κεραυνός Βάρης
* Κυρίαρχοι Παλαιάς Κοκκινιάς
* Λέων Μοσχάτου
* Νέα Σμύρνη (Α.Ο.Κ.)
* Προφήτης Ηλίας
* Φοίνικας Αγίας Σοφίας
* Χ.Α.Ν. Νίκαιας
 |

 |
Συντεταγμένες: 56°52′12.146″N 25°57′33.685″E﻿ / ﻿56.87004056°N 25.95935694°E﻿ / 56.87004056; 25.95935694

Το **Γκάιζινγκ** ή **Γκάιζινκαλνς** (λετονικά: Gaiziņkalns, γερμανικά: Mesenberg) είναι λόφος ο οποίος βρίσκεται σε υψόμετρο 312 μέτρων. Είναι το υψηλότερο σημείο της Λετονίας. Βρίσκεται κοντά στην πόλη Μαντόνα, στο κεντρικό Βίντζεμε.

Αν και βρίσκεται σε σχετικά χαμηλό υψόμετρο, το Γκάιζινκαλνς έχει γίνει χιονοδρομικό κέντρο με ξενώνες και πίστες. Για να ανταγωνιστεί το Σούουρ Μουναμέγκι της Εσθονίας, το οποίο έχει ύψος 318 μέτρων - χτίστηκε ένας πύργος που υπερβαίνει το Μουναμέγκι σε ύψος. Αν και η κατασκευή του πύργου δεν έχει ολοκληρωθεί, ο πύργος έγινε δημοφιλές αξιοθέατο. Τελικά ο πύργος έκλεισε για λόγους ασφαλείας. Ο πύργος κατεδαφίστηκε τον Δεκέμβριο του 2012 και τα συντρίμμια του αφαιρέθηκαν. Υπάρχει μια πολύγλωσση πινακίδα για το υψηλότερο σημείο στο λόφο κοντά στην φυσική κορυφή του, αλλά τίποτα στη φυσική κορυφή του.

Παραπομπές
----------

1. ↑  Madonas novads. «Golgata Recreation Center (Gaiziņkalns)». Ανακτήθηκε στις 12 Απριλίου 2014.

|  |  |
| --- | --- |
| 

|  |
| --- |
| * Πύλη:Γεωγραφία
* Πύλη:Λετονία
 |

 |
Η **Γκάμπριελ Γκίφορντς** (*Gabrielle Dee "Gabby" Giffords*, 8 Ιουνίου 1970) είναι Αμερικανίδα πολιτικός και η βουλευτής για την 8η περιφέρεια της Βουλής των Αντιπροσώπων της Αριζόνα. Υπηρέτησε στη Γερουσία της Αριζόνα από το 2003 έως το 2005. Είναι μέλος του Δημοκρατικού Κόμματος.

Στις 8 Ιανουαρίου του 2011 κατά τη διάρκεια εκδήλωσης στο Casas Adobes, ένα προάστιο της Τούσον στην Αριζόνα, στην οποία θα μιλούσε η ίδια η Γκίφορντς, ένας ένοπλος, ο Τζάρεντ Λόφνερ (Jared Lee Loughner), άρχισε να πυροβολεί αδιακρίτως με αποτέλεσμα να χάσουν τη ζωή τους 6 άνθρωποι (ανάμεσά τους και ένα εννιάχρονο κορίτσι) και να τραυματιστούν άλλοι δώδεκα, μεταξύ των οποίων και η Γκίφορντς. Ο δράστης συνελήφθη.

Η βουλευτής, που πυροβολήθηκε από κοντινή απόσταση στο κεφάλι, μεταφέρθηκε στο Πανεπιστημιακό Ιατρικό Κέντρο του Τούσον (University Medical Center of Tucson) σε κρίσιμη κατάσταση και υποβλήθηκε αμέσως σε εγχείρηση προκειμένου να αφαιρεθούν θραύσματα του κρανίου και μικρή ποσότητα νεκρού ιστού από τον εγκέφαλο της. Στη συνέχεια τέθηκε σε ήπιο κώμα για να μπορεί ο εγκέφαλός της να ξεκουραστεί. Ορισμένες φορές οι γιατροί την ξυπνούσαν από το κώμα και τότε η Γκίφορντς ήταν σε θέση να κάνει διάφορες κινήσεις σύμφωνα με τις οδηγίες των γιατρών. Από τις 11 Ιανουαρίου, σύμφωνα με τον νευροχειρουργό G. Michael Lemole Jr. η βουλευτής αναπνέει χωρίς μηχανική υποστήριξη και είναι πλέον σε θέση να κουνά τα πόδια της, να κάθεται και να στέκεται όρθια με τη βοήθεια του προσωπικού. Στις 21 Ιανουαρίου μεταφέρθηκε στο Ινστιτούτο Αποκατάστασης και Έρευνας (The Institute for Rehabilitation and Research) (TIRR) στο Memorial Hermann Healthcare Center στο Χιούστον του Τέξας. Σύμφωνα με τους γιατρούς θα χρειαστεί να περάσουν πολλοί μήνες, ίσως και πάνω από ένας χρόνος, προκειμένου η Γκίφορντς να αναρρώσει πλήρως. 

Στις 25 Ιανουαρίου 2012, η Γκίφορντς ανακοίνωσε από εκδήλωση στο Κογκρέσο αφιερωμένη σε εκείνην, ότι παραιτείται από το αξίωμά της γα να αφιερωθεί στην αποθεραπεία της. Η Κυβερνήτης Ζαν Μπρούερς θα ορίσει την ημερομηνία της ειδικής εκλογής που θα λάβει χώρα την άνοιξη του 2012 για την ανάδειξη του διαδόχου της Γκίφορντς για το υπόλοιπο της θητείας της μέχρι τον Νοέμβριο του 2012, οπότε θα διεξαχθεί η κανονική εκλογή.

Αναφορές
--------

Εξωτερικοί σύνδεσμοι
--------------------

* U.S. Congresswoman Gabrielle Giffords *official U.S. House site*
	+ Giffords Community Solar Energy Initiative
* Gabrielle Giffords for U.S. Congress *official campaign site*
* Congresswoman Giffords Action Plan to Improve Border Security
* Πρότυπο:CongLinks
* Profile at SourceWatch
* Forty under 40, Tucson area young leader award[*νεκρός σύνδεσμος*]
* Gabrielle Giffords: USAA member since 2007 in *USAA Magazine: A Member's Guide to Financial Security* (United Services Automobile Association), Spring 2009, p. 32 (back cover).

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 66376601
* LCCN: nr97035829
* ISNI: 0000 0000 4984 6550
* GND: 1028894384
* NKC: mzk2013794091
* US Congress: G000554

 |

 |
|  |
| --- |
| **Α.Ο. Καζίνο Ρίο** |
|  |
| **Ίδρυση** | 2000 |
| **Άθλημα** | **Μπιτς Χάντμπολ** |
| **Τίτλοι** | **Πρωταθλητής Ελλάδας : 2000** |
|

Ο **Α.Ο. Καζίνο Ρίο** ήταν αθλητικός σύλλογος της Πάτρας, πρωταθλητής Ελλάδας στο Μπίτς Χάντμπολ. Με χορηγό το *Καζίνο Ρίου* συμμετείχε στο 1ο Πανελλήνιο πρωτάθλημα Μπίτς Χάντμπολ του 2000 που έγινε στην Παραλία του Ρίου και διοργανώθηκε με χορηγό το ίδιο το καζίνο και την Ο.Χ.Ε.. Στην διοργάνωση αυτή ο σύλλογος ανακηρύχθηκε πρωταθλητής Ελλάδας. Ο σύλλογος δεν συμμετείχε σε άλλη διοργάνωση ξανά.

Στην τελική φάση του πρωταθλήματος αντιμετώπισε τους Ολυμπιακό Κερατσινίου, Διομήδη Άργους, Προοδευτική Αγρινίου, ΓΕ Βέροιας, Δία Πολίχνης, ΑΓΕ Βόλου και Αναγέννηση Άρτας. Ο Καζίνο Ρίου στον τελικό νίκησε τον Ολυμπιακό Κερατσινίου με 2-1.

Τίτλοι
------

* Πανελλήνιο πρωτάθλημα Beach Handball: 2000

Παραπομπές
----------

1. ↑  symboulos.gr Τα πρωταθλήματα της Πάτρας[*νεκρός σύνδεσμος*]
2. ↑  Αθλητικη Ηχώ 7 Αυγούστου 2000[*νεκρός σύνδεσμος*]

Πηγές
-----

* Ιστοσελίδα Ομοσπονδίας Χειροσφαίρισης Ελλάδας
Ο **Γεώργιος Σαράφης** (Κυδωνιές Μικράς Ασίας 1780-1822) ήταν δάσκαλος και διευθυντής της Ακαδημίας των Κυδωνιών.

Βιογραφία
---------

Ο **Γεώργιος Σαράφης** γεννήθηκε γύρω στα 1780 στις Κυδωνιές Μικράς Ασίας. Γονείς του ήταν ο Χατζή Ιωάννης Σαράφης και η Δέσποινα Σαράφη, το γένος Σάλτα. Η οικογένειά του ήταν εύπορη αλλά ορφάνεψε από πατέρα σε βρεφική ηλικία και από μητέρα σε ηλικία οκτώ ετών. Τη φροντίδα του ανέλαβε ο γαμπρός επ'αδελφή του Χατζή Διαμαντής. Τη στοιχειώδη εκπαίδευσή του την έλαβε στην Ελληνική Σχολή της Παναγίας των Βούρλων και στη συνέχεια στην Πάτμο, όπου είχε δάσκαλό του τον Δανιήλ Κεραμέα και στη Χίο με δάσκαλό του τον Αθανάσιο Πάριο και τον Δωρόθεο Πρώιο. Στις Κυδωνιές επέστρεψε περί το 1800, όπου διορίσθηκε Διδάσκαλος στην Ελληνική Σχολή της Παναγίας των Ορφανών.

Είναι άγνωστο πότε περιεβλήθηκε το μοναχικό σχήμα και από Γεώργιος μετονομάστηκε Γρηγόριος. Μάλλον αυτό έγινε αμέσως μετά την ίδρυση της Ακαδημίας, διότι ένας από τους μαθητές του, ο Πύρρος ο Θεσσαλός, στα απομνημονεύματά του τον ονομάζει *Γρηγόριο* και όχι *Γεώργιο*. Μετά την αποχώρηση του Βενιαμίν του Λέσβιου το 1819 ανέλαβε τη διεύθυνση της Σχολής.

Διδακτικό έργο
--------------

Δίδασκε στις ανώτερες τάξεις Θεολογία, Ελληνική Φιλολογία, Ιστορία και μοιραζόταν μέχρι το 1812 με τον Βενιαμίν και αργότερα με τον Θεόφιλο Καΐρη τα Φιλοσοφικά.

Ο θάνατός του
-------------

Ο Σαράφης με το ξέσπασμα της Ελληνικής Επανάστασης και τις καταστροφές που προκάλεσαν οι Τούρκοι στις Κυδωνιές, διέφυγε αρχικά στα Ψαρά και μετά στην Ύδρα, στις 12 Απριλίου 1821, αλλά αρρωσταίνοντας από επιδημική ασθένεια, πέθανε τελικά την Κυριακή των Βαΐων σε ηλικία σαράντα δύο ετών.

Εργογραφία
----------

* Γραμματική και Συντακτικόν εις δύο τόμους, το πρώτο βιβλίο που εκδόθηκε στο τυπογραφείο της Σχολής.
* Θεολογικόν υπερφυσικόν, ήτοι περί της αποκαλύψεως γνώσεως του Θεού, εκδόθηκε στην Αθήνα το 1840 από τον Σκραλάτο Βυζάντιο
* Λόγοι Εκκλησιαστικοί οκτώ, εκδόθηκαν το 1909 στη Σμύρνη με δαπάνες του Ταμείου αόρων μαθητών του Γυμνασίου
* Στοιχειώδης Θεολογική, ήτοι προεισαγωγή εις την δογματική θεολογία
* *Θεηγόρος* παρέμεινε ανέκδοτο αλλά δημοσιεύθηκε τελικά στο περιοδικό *Ευαγγελιή Σάλπιγξ*.

Τέλος βιογράφοι του αναφέρουν ένα ακόμα έργο του, το *Εξήγισην Ψαλτηρίου*, είναι όμως άγνωστο αν διασώθηκε κάπου.

Παραπομπές
----------

1. ↑  Καραμπλιάς 1949, σελ. 156
2. 1 2  Καραμπλιάς 1949, σελ. 159
3. 1 2  Καραμπλιάς 1949, σελ. 158
4. 1 2  Φορόπουλος 1960, σελ. 1157
5. ↑  Καραμπλιάς 1949, σελ. 160

Πηγές
-----

* Καραμπλιάς, Ιωάννης Ν. (1949). *Ιστορία των Κυδωνιών : Από της ιδρύσεώς των μέχρι της αποκαταστάσεως των προσφύγων εις το ελεύθερον Ελληνικόν Κράτος*. Αθήνα: Τυπογραφείον Γερ. Σ. Χρήστου & Υιός.
* Φορόπουλος, Νικόλαος (1960). «Σαράφης Γρηγόριος». *Θρησκευτική και Ηθική Εγκυκλοπαίδεια*. **10**. σελ. 1157.
Ο **Ντεσνά** (ουκρ. και ρωσ. Десна) είναι μεγάλος ποταμός της Ουκρανίας και της Ρωσίας, μείζων αριστερός παραπόταμος του Δνείπερου, αν και η ονομασία του σημαίνει «δεξί χέρι» στην ανατολική παλαιοσλαβική γλώσσα. Με συνολικό μήκος 1.130 χιλιόμετρα, από τα οποία τα 591 σε ουκρανικό έδαφος, είναι ο πέμπτος σε *συνολικό* μήκος από όσους ποταμούς διαρρέουν την Ουκρανία (μετά τον Δούναβη, τον Δνείπερο και τον Δνείστερο). Η λεκάνη απορροής του Ντεσνά έχει έκταση 88.900 τετραγωνικά χιλιόμετρα.

Στην Ουκρανία το πλάτος του ποταμού είναι από 60 μέχρι 250 μέτρα, με μέσο βάθος 3 μέτρα. Η μέση ετήσια παροχή του στη συμβολή του με τον Δνείπερο είναι 360 κυβικά μέτρα ανά δευτερόλεπτο. Ο Ντεσνά παγώνει από τις αρχές Δεκεμβρίου μέχρι τις αρχές Απριλίου. Εκτός αυτής της περιόδου, είναι πλωτός από το Νόβχοροντ-Σιβέρσκι μέχρι τη συμβολή του με τον Δνείπερο, μια διαδρομή περίπου 535 χιλιομέτρων.

Τον Ιούνιο του 2020 η στάθμη του νερού του ποταμού έφθασε στο χαμηλότερο σημείο της τα τελευταία 140 χρόνια για μήνα Ιούνιο, 5 μέτρα κάτω από το μέσο όρο για αυτή την εποχή του έτους.

Γεωγραφία
---------

### Ρους

Ο Ντεσνά πηγάζει από τα υψώματα του Σμολένσκ στο Όμπλαστ (Περιφέρεια) του Σμολένσκ, ανατολικά-νοτιοανατολικά από την πόλη Σμολένσκ. Πιο συγκεκριμένα, η πηγή του βρίσκεται σε ένα δάσος κοντά στο χωριό Ναλέτι. Αρχικώς ο ποταμός ρέει προς νότο, μέσα σε ομαλή και βαλτώδη κοιλάδα, προς την πόλη Μπριάνσκ, όπου η δεξιά του όχθη υψώνεται.

Μετά τη συμβολή του με τον Σεΐμ κοντά στα σύνορα Ρωσίας-Ουκρανίας, ο Ντεσνά πλαταίνει και διαχωρίζεται σε αρκετούς μικρότερους κλάδους. Η δεξιά όχθη του χαμηλώνει και πάλι κοντά στην πόλη Τσερνίχιβ, αλλά και παρακάτω, κοντά σε έναν από τους παραποτάμους του, του Οστέρ, μετά τη συμβολή του οποίου ο Ντεσνά συνεχίζει τον ρου του μέσα σε μια βαλτώδη πεδιάδα, μέχρι τη συμβολή του με τον Δνείπερο κοντά στο Κίεβο.

### Παραπόταμοι

Ο Ντεσνά έχει πολλούς παραπόταμους. Οι σημαντικότεροι (μήκος μεγαλύτερο των εκατό χιλιομέτρων) που συναντούμε κατερχόμενοι τον ποταμό είναι με τη σειρά:

* Βέτμα (αριστερός)
* Μπολβά (αριστερός)
* Νάβλια (αριστερός)
* Νερούσσα (αριστερός)
* Σούντοστ (δεξιός)
* Ούμπιντ (δεξιός)
* Σεΐμ (αριστερός)
* Σνοβ (δεξιός)
* Οστέρ (αριστερός)

### Πόλεις και κωμοπόλεις επί του Ντεσνά

* Γιέλνια επί του Ντεσνά (Ρωσία)
* Ντεσνογκόρσκ (Ρωσία)
* Ζούκοφκα (Ρωσία)
* Σελτσό (Ρωσία)
* Μπριάνσκ (Ρωσία)
* Τρουμπτσέφσκ (Ρωσία)
* Νόβχοροντ-Σιβέρσκι (Ουκρανία)
* Τσερνίχιβ (Ουκρανία)
* Οστέρ (Ουκρανία)
* Κίεβο (Ουκρανία)

Επίσης, η Μονή Σβένσκι βρίσκεται στη συμβολή των ποταμών Ντεσνά και Σβεν.

Παραπομπές
----------

1. ↑  «Каталог річок України» (Ουκρανικά) Κίεβο. 1957.
2. 1 2 3  Десна, *Μεγάλη Σοβιετική Εγκυκλοπαίδεια*.
3. ↑  «Signs of Drought in European Groundwater». *earthobservatory.nasa.gov*. 25 Ιουνίου 2020. Ανακτήθηκε στις 14 Απριλίου 2021.

Εξωτερικοί σύνδεσμοι
--------------------

* Το λήμμα για τον Ντεσνά στη «Διαδικτυακή Εγκυκλοπαίδεια της Ουκρανίας»

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 315144270
* GND: 4229231-1
* NKC: ge995666

 |

 |
Το **Ντζε**(Ђ ђ. η πλάγια γραφή: *Ђ* *ђ*) είναι ένα γράμμα στο Κυριλλικό αλφάβητο.

Το Ντζε είναι το έκτο γράμμα του σερβικού κυριλλικού αλφαβήτου, και χρησιμοποιείται στα Σερβοκροατικά για να δηλώσει τον ήχο [/dʑ/].

Το Ντζε αντιστοιχεί στο λατινικό γράμμα D με γραμμή (Đ đ) στο γράμμα Γκατζ του λατινικού Σερβοκροατικού αλφαβητικού και μεταγράφεται έτσι. Χωρίς την γραμμή, μεταγράφεται ως ⟨Dj dj⟩.

Ιστορία
-------

Το γράμμα κατασκευάστηκε από αίτημα του Βουκ Στεφάνοβιτς Κάρατζιτς. Υπήρχαν αρκετές προτάσεις για το σχήμα του γράμματος (μία από τον Πάβλε Σολάριτς και άλλη μία από τον Γκλιγκόριτζε Γκέρσιτς), ωστόσο χρησιμοποιείται η έκδοση του Λούκιγιαν Μουσίτσκι. Σχεδιάστηκε από την τροποποίηση του γράμματος Ћ, αναβίωση του παλιού κυριλλικού γράμματος Ντζερβ (Ꙉ). Το νέο γράμμα υιοθετήθηκε από το λεξικό του Κάρατζιτς το 1818 και και από έχει διαδεδομένη χρήση.

Σχετικά γράμματα και άλλοι παρόμοιοι χαρακτήρες
-----------------------------------------------

* Ћ ћ: Κυριλλικό γράμμα Τσε
* Ѓ ѓ: Κυριλλικό γράμμα Γκτζε
* Đ đ: Λατινικό γράμμα D με γραμμή
* J: λατινικό γράμμα J
* Ꙉ ꙉ: Παλιό κυριλλικό γράμμα Ντζερβ

Παραπομπές
----------

1. ↑  Maretić, Τόμισλαβ.
2. ↑  Lalević, Miodrag S. (1953). *Potsetnik iz srpskohrvatskog jezika i pravopisa: s pravopisnim i jezičkim savetnikom*. Rad. σελ. 75.
3. ↑  Петар Ђорђић. Историја српске ћирилице. Београд, 1971.
Ο **Γιάκομπ Μποργκ** (γεννηθείς 26 Οκτωβρίου 1979) είναι διεθνής ποδοσφαιριστής από τα Νησιά Φερόες που παίζει στην Β36 Τόρσχαβν. Αγωνίζεται είτε ως μέσος είτε ως επιθετικός.

Καριέρα
-------

Έκανε το ντεμπούτο του με την Β36 Τόρσχαβν το 1996. Τα γκολ του προκάλεσαν το ενδιαφέρον της Λίβερπουλ και της Watford F.C.. Τελικά υπέγραψε στη δανέζικη Odense BK, όπου παρέμεινε μόλις ένα έτος, επιστρέφοντας στην πατρίδα του. Ήταν πρώτος σκόρερ στο πρωτάθλημα της χώρας του το 1998 και το 1999.

Το 2006 βραβέυτηκε ως ποδοσφαιριστής της χρονιάς στα Νησιά Φερόε.

Διεθνής καριέρα
---------------

Έκανε το ντεμπούτο του στην Εθνική Νήσοι Φερόε τον Αύγουστο του 1998 στα προκριματικά του Euro 2000 με αντίπαλο τη Βοσνία. Έχει 52 συμμετοχές με το αντιπροσωπευτικό συγκρότημα της χώρας του και έχει σκοράρει 2 γκολ. Ανακοίνωσε την αποχώρηση του από την Εθνική ομάδα τον Ιούλιο του 2010 και έκανε την τελική του εμφάνιση με αντίπαλο την Εσθονία τον Αύγουστο του 2010. Ωστόσο, το 2012 έθεσε τον εαυτό του στη διάθεση της Εθνικής.

Τα δύο γκολ με το εθνόσημο στη φανέλα τα πέτυχε στις 27 Απριλίου 2003 σε φιλικό με αντίπαλο το Καζακστάν και στις 18 Αυγούστου 2004 σε φιλικό με αντίπαλο τη Μάλτα.

Εξωτερικοί σύνδεσμοι
--------------------

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* Profile at Odense BK
* Profile at HB Torshavn
* Faroe Islands - Record International Players - RSSSF
* Faroe Islands - List of topscorers - RSSSF
* 
*
Η **Γκαμπριέλε Τσίμερ** (*Gabriele Zimmer*, 7 Μαΐου 1955) είναι Γερμανίδα πολιτικός (Η Αριστερά). Από το 2000 ως το 2003 ήταν πρόεδρος του Κόμματος Δημοκρατικού Σοσιαλισμού (ΚΔΣ), και πιο πριν ήταν από το 1990 ως το 1998 πρόεδρος του ΚΔΣ στο ομόσπονδο κρατίδιο της Θουριγγίας και από το 1999 ως το 2000 πρόεδρος της κοινοβουλευτικής ομάδας του ΚΔΣ στη Θουριγγία. Από το 2004 είναι μέλος του Ευρωπαϊκού Κοινοβουλίου, στο οποίο επανεξελέγη το 2009 και το 2014. Επιπλέον, από τον Μάρτιο του 2012 είναι επικεφαλής της κοινοβουλευτικής ομάδας της Ευρωπαϊκής Ενωτικής Αριστεράς - Βόρειας Πράσινης Αριστεράς (GUE/NGL).

Παραπομπές
----------

1. ↑  «Gabriele ZIMMER». Ανακτήθηκε στις 4 Φεβρουαρίου 2018.
2. ↑  «Gabi Zimmer». Ανακτήθηκε στις 4 Φεβρουαρίου 2018.
3. ↑  «Neue Vorsitzende der Konföderalen Fraktion der Vereinten Europäischen Linken/Nordische Grüne Linke im Europäischen Parlament: Gabi Zimmer». Ανακτήθηκε στις 4 Φεβρουαρίου 2018.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 40261262
* LCCN: nr2001028618
* ISNI: 0000 0000 5311 482X
* GND: 122467469

 |

 |
Συντεταγμένες: 45°42′31″N 34°23′36″E﻿ / ﻿45.70861°N 34.39333°E﻿ / 45.70861; 34.39333

Το **Ντζανκόι** (ουκρανικά και ρωσικά: *Джанкой*, γερμανικά: Dshankoj, κριμαϊκά: *Canköy*) είναι πόλη της Αυτόνομης δημοκρατίας της Κριμαίας στη νότια Ουκρανία. Η πόλη βρίσκεται περίπου 93 χιλιόμετρα βόρεια της πρωτεύουσας της Κριμαίας, Συμφερόπολης. Το κριμαϊκό ταταρικό όνομα της πόλης Canköy σημαίνει «νέο χωριό» από το Cani Köy (Cani δηλαδή "νέο" στη βόρεια διάλεκτο των Τατάρων της Κριμαίας και Köy το χωριό). Στην πόλη υπάρχουν διάφορα βιομηχανικά εργοστάσια, όπως αυτοκινήτων, σκυροδέματος, υφασμάτων, κρέατος και άλλων ειδών.

Παραπομπές
----------

1. ↑  armyansk.rk.gov.ru/ru/structure/9.
2. ↑  Ανακτήθηκε στις 28  Ιουνίου 2019.

Εξωτερικοί σύνδεσμοι
--------------------

* Πολυμέσα σχετικά με το θέμα  Dzhankoi στο Wikimedia Commons
Ο **Γιάγκος (Γιάννης) Σημαντήρης** (5 Φεβρουαρίου 1940 - 9 Μαρτίου 2007) ήταν Έλληνας διεθνής ποδοσφαιριστής. 

Γεννήθηκε το 1940 στη Χάιφα του Ισραήλ και ήρθε στην Ελλάδα τον Ιούλιο του 1960. Πρόκειται για έναν από τους πρώτους ομογενείς της Διασποράς (εξαιρούνται οι Κύπριοι), εάν όχι ο πρώτος, που διακρίθηκαν στο ελληνικό ποδόσφαιρο.

Με τη Χάποελ Χάιφα αναδείχθηκε δευτεραθλητής Ισραήλ την περίοδο 1959-60 στη μεγαλύτερη επιτυχία του συλλόγου μέχρι τότε (και μεγαλύτερη στο πρωτάθλημα για τα επόμενα 40 χρόνια, έως την κατάκτηση του τίτλου το 1999).

Το καλοκαίρι του 1960 τον βρίσκει στον Ολυμπιακό, όπου σε περίπου μία πενταετία συμμετείχε 87 αγώνες της Α' Κατηγορίας (1 τέρμα με πέναλτι, αλλά και 1 αυτογκόλ), αρχικά ως αριστερός και μετά ως δεξιός ακραίος αμυντικός. Από το 1965 συμμετείχε στο πρωτάθλημα της Β' Εθνικής με τον ΟΦΗ για 4 χρόνια. Το 1969 μεταγράφηκε στην ΑΕ Λάρισας με την οποία γνώρισε την άνοδο την περίοδο 1972-73 καταγράφοντας συνολικά 157 συμμετοχές, εκ των οποίων 13 στην Α' Εθνική, σημειώνοντας δύο τέρματα με εύστοχες εκτελέσεις πέναλτι, σε δύο διαφορετικές περιόδους.

Είναι επίσης χαρακτηριστικό ότι ο Σημαντήρης δεν στέφθηκε πρωταθλητής σε καμία από τις 5 περιόδους του στον Ολυμπιακό, ενώ όταν έφυγε ο ομάδα κατέκτησε δύο συνεχόμενους τίτλους.

Αγωνίστηκε σε έναν (1) αγώνα με την Εθνική Ελλάδας (3.5.1961 στο γήπεδο της Λεωφόρου Αλεξάνδρας, 2-1 τη Β. Ιρλανδία) και έναν (1) με την εθνική Ισραήλ (29.11.1959 στη Ραμάτ Γκαν, 1-1 με την Πολωνία)..  

Μαζί με τον κυπριακής καταγωγής Παύλο Βασιλείου (Ελλάδα και Κύπρος), τον Κώστα Χούμη (Ελλάδα και Ρουμανία) και τον Απόστολο Γιάννου (Ελλάδα και Αυστραλία) είναι οι μόνοι Έλληνες ποδοσφαιριστές που έχουν παίξει σε δύο διαφορετικές εθνικές ομάδες και ο είναι μόνος που χρίστηκε διεθνής με την ελληνική, **αφού πρώτα** είχε αγωνιστεί σε άλλη.

Στον Ολυμπιακό εντάχθηκαν μαζί του, αλλά χωρίς αξιοσημείωτη παρουσία, οι μεγαλύτεροι αδελφοί του Μιχάλης (γένν. 1936, αποσύρθηκε το 1963 λόγω σπασμένου ποδιού) και Μανώλης (γένν. 1938, μετανάστευσε στη Ν. Αφρική όπου έγινε διευθυντής σούπερ-μάρκετ).  

Οι Σημαντήρηδες έχουν καταγραφεί στην ιστορία του ισραηλινού ποδοσφαίρου ως τα **πρώτα τρία αδέλφια** που έπαιξαν ταυτόχρονα και μάλιστα στον ίδιο σύλλογο.
Ο πατέρας τους υπήρξε και αυτός ποδοσφαιριστής στην Αίγυπτο.

Εργάστηκε στη συνέχεια ως αυτοκινητιστής (οδηγός ταξί). Απέκτησε τρία παιδιά και απεβίωσε το 2007.

Τίτλοι
------

* Κύπελλα Ελλάδος: 1961, 1963 και 1965 (τα δύο πρώτα με συμμετοχή στον τελικό)

Παραπομπές
----------

1. ↑  «סימנדיריס יאנג». Αρχειοθετήθηκε από το πρωτότυπο στις 5 Απριλίου 2008. Ανακτήθηκε στις 25 Μαρτίου 2009.

Πηγές
-----

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* *Η Ιστορία του Ολυμπιακού* , Έκδοση *Γ.Χ. Αλεξανδρής* , Αθήνα 1996
* *Θρύλος πορεία μέσα στο χρόνο*, Έκδοση *Ηλιότροπο*, Αθήνα 1997 ISBN 569-584-365-2
* *Χρυσός Θρύλος* Έκδοση *Art Press,Εκδοτική Α.Ε.* , Αθήνα 1997
* *Ολυμπιακός ένα αρχείο μια ιστορία* Β. Καρδάσης ,Μίλητος 1997
* elel.co.il[*νεκρός σύνδεσμος*] το πλέον αξιόπιστο site με πληροφορίες για την εθνική Ισραήλ
Η **Πολωνία** είναι χώρα της Κεντρικής Ευρώπης. Έχει έκταση 312.679 τ.χλμ. και το μεγαλύτερο μέρος της χώρας έχει εύκρατο κλίμα. Βρίσκεται στη Βόρεια Ευρωπαϊκή Πεδιάδα. Η Πολωνία είναι σε μεγάλο βαθμό πεδινή. Η πολωνική πεδιάδα εκτείνεται από τις ακτές της Βαλτικής Θάλασσας στο βορρά μέχρι τα Καρπάθια Όρη στα νότια. Ωστόσο, εντός του πολωνικού τμήματος της μεγάλης Ευρωπαϊκής πεδιάδας υπάρχουν πολλοί, μικροί γεωγραφικοί σχηματισμοί.

Οι πολωνικές ακτές της Βαλτικής έχουν δύο φυσικά λιμάνια: ένα μεγάλο στην περιοχή Γκντανσκ-Γκντύνιας, και ένα μικρότερο κοντά στο Στσέτσιν στο βορειοδυτικό άκρο της χώρας. Η βορειοανατολική περιοχή, επίσης γνωστή ως Επαρχία των Λιμνών της Μαζουρίας, έχει πάνω από 2.000 λίμνες, έχει πυκνά δάση και είναι αραιοκατοικημένη. Νότια της "επαρχίας των λιμνών" βρίσκεται μια μεγάλη πεδιάδα που εκτείνεται μέχρι τα Σουδητικά όρη στα σύνορα με τη Τσεχία και τη Σλοβακία (στα νοτιοδυτικά) και τα Καρπάθια στα σύνορα με την Τσεχία, τη Σλοβακία και την Ουκρανία (στα νοτιοανατολικά). Η κεντρική πεδιάδα σχηματίστηκε από την διάβρωση των παγετώνων στην εποχή των παγετώνων κατά τη γεωλογική εποχή του Πλειστόκαινου. Η Πολωνία συνορεύει με τη Γερμανία στα δυτικά, με την Τσεχία και τη Σλοβακία στα νότια, με την Ουκρανία και τη Λευκορωσία προς τα ανατολικά, ενώ στα βορειοανατολικά συνορεύει με τη Λιθουανία και τον ρωσικό θύλακα του Καλίνινγκραντ.

Παραπομπές
----------

1. ↑  «Europe :: Poland — The World Factbook - Central Intelligence Agency». *www.cia.gov*. Αρχειοθετήθηκε από το πρωτότυπο στις 18 Αυγούστου 2019. Ανακτήθηκε στις 10 Απριλίου 2019.

Εξωτερικοί σύνδεσμοι
--------------------

* Πολυμέσα σχετικά με το θέμα  Geography of Poland στο Wikimedia Commons

  


|  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Γεωγραφία της Ευρώπης |
| --- |
|  |
| Κυρίαρχα κράτη | 
* Άγιος Μαρίνος
* Αζερμπαϊτζάν1
* Αλβανία
* Ανδόρρα
* Αρμενία2
* Αυστρία
* Βατικανό
* Βέλγιο
* Βόρεια Μακεδονία
* Βοσνία και Ερζεγοβίνη
* Βουλγαρία
* Γαλλία3
* Γερμανία
* Γεωργία1
* Δανία
* Ελβετία
* Ελλάδα
* Εσθονία
* Ηνωμένο Βασίλειο3
* Ιρλανδία
* Ισλανδία
* Ισπανία3
* Ιταλία
* Καζακστάν1
* Κροατία
* Κύπρος2
* Λετονία
* Λευκορωσία
* Λιθουανία
* Λίχτενσταϊν
* Λουξεμβούργο
* Μάλτα
* Μαυροβούνιο
* Μολδαβία
* Μονακό
* Νορβηγία3
* Ολλανδία3
* Ουγγαρία
* Ουκρανία
* Πολωνία
* Πορτογαλία
* Ρουμανία
* Ρωσία1
* Σερβία
* Σλοβακία
* Σλοβενία
* Σουηδία
* Τουρκία1
* Τσεχία
* Φινλανδία
 |  |
|  |
| Εξαρτημένα εδάφη | 

|  |  |
| --- | --- |
| Δανία | 
Φερόες |
|  |
| Ηνωμένο Βασίλειο | 
* Γιβραλτάρ
* Γκέρνσεϊ
* Νήσος του Μαν
* Τζέρσεϊ
 |
|  |
| Νορβηγία | 
Σβάλμπαρντ |
|  |
| Φινλανδία | 
Ώλαντ |

 |
|  |
| 
1. Διηπειρωτικές χώρες με επικράτεια στην Ευρώπη και στην Ασία. 2. Γεωγραφικά ανήκει στην Ασία, αλλά θεωρείται ευρωπαϊκό κράτος για ιστορικούς και πολιτισμικούς λόγους. 3. Κράτη που περιλαμβάνουν υπερπόντια εδάφη και σε άλλες ηπείρους με την μητροπολιτική περιοχή να βρίσκεται στην Ευρώπη. |

 |
Ο **Γιαν Μπάπτιστ Μπρίγκελ** (Jan Baptist Brueghel, βαπτισμένος 26 Δεκεμβρίου 1647 – 1719) ήταν Φλαμανδός μπαρόκ ζωγράφος λουλουδιών.

Βιογραφία
---------

Ο Μπρίγκελ γεννήθηκε στην Αμβέρσα. Ταξίδεψε στη Ρώμη όπου εντάχθηκε στους Bentvueghels, μια ένωση κυρίως Ολλανδών και Φλαμανδών καλλιτεχνών που εργάζονταν στη Ρώμη. Ήταν συνηθισμένο για τους Bentvueghels να υιοθετούν ένα ελκυστικό ψευδώνυμο. Ο Μπρίγκελ έλαβε το ψευδώνυμο "Μελέαγρος". Ο πρώιμος Ολλανδός βιογράφος Άρνολντ Χαουμπράκεν ανέφερε τον Μπρίγκελ σε ένα ποίημα για τους Bentvueghels στο τέλος του δεύτερου τόμου του για τους καλλιτέχνες. Ο Χαουμπράκεν τον ανέφερε και πάλι στον τρίτο του τόμο στη λίστα των καλλιτεχνών που υπέγραψαν το *bentbrief του* Άμπραχαμ Χενούλς.

Ήταν ο μικρότερος αδερφός του Άμπραχαμ Μπρίγκελ και τον συνόδευσε στη Νάπολη, αλλά επέστρεψε στη Ρώμη μετά τον θάνατο του αδελφού του.  Όπως και ο αδελφός του, είναι γνωστός για τις νεκρές του φύσεις με φρούτα.

Ο Γιαν Μπάπτιστ Μπρίγκελ πέθανε στη Ρώμη.

Δείτε επίσης
------------

* Κατάλογος Φλαμανδών ζωγράφων
* Bentvueghels

Παραπομπές
----------

1. 1 2  (Αγγλικά) *Union List of Artist Names*. 500110935. Ανακτήθηκε στις 9  Οκτωβρίου 2017.
2. ↑  (Αγγλικά) *ECARTICO*. 1454. Ανακτήθηκε στις 9  Οκτωβρίου 2017.
3. 1 2  rkd.nl/explore/artists/350926. Ανακτήθηκε στις 15  Οκτωβρίου 2016.
4. 1 2  rkd.nl/explore/artists/350926. Ανακτήθηκε στις 8  Οκτωβρίου 2016.
5. 1 2  (Αγγλικά) *Union List of Artist Names*. 27  Ιουνίου 2019. 500110935. Ανακτήθηκε στις 21  Μαΐου 2021.
6. ↑  Jan Baptist Breugel in list of signers
7. ↑  Jan Baptist Brueghel in the RKD

Εξωτερικοί σύνδεσμοι
--------------------

* Jan Baptist Brueghel στο Artnet

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 96513498
* ISNI: 0000 0000 8106 0881
* SUDOC: 102418969
* BNF: cb10696758r (data)
* BPN: 59089160
* ULAN: 500110935
* RKD: 350926

 |

 |
Η **Ντεσισλάβα' *της Βουλγαρίας, βουλγαρικά:*** *Десислава*‎ / *Desislava* (β' ήμισυ 14ου αι.) από τον Οίκο του Σρατσιμίρ ήταν κόρη του Ιβάν-Αλεξάνδρου τσάρου της Βουλγαρίας και της δεύτερης συζύγου του Σάρας, μίας Εβραίας που με τον γάμο της έγινε Ορθόδοξη με το όνομα Θεοδώρα.

Βιογραφία
---------

Αμφιθαλή αδέλφια της ήταν ο Ιβάν Σισμάν τσάρος της Βουλγαρίας στο Τάρνοβο, ο Ιβάν Ασέν Ε΄ πρίγκιπας της Βουλγαρίας και η Μαρία Κυράτζα σύζυγος του Ανδρονίκου Δ΄ Παλαιολόγου Αυτοκράτορα των Ρωμαίων.

Από τον πρώτο γάμο τού πατέρα της, είχε τρία ετεροθαλή αδέλφια: Μιχαήλ Ασέν Δ΄ διάδοχος, Ιβάν Ασέν Δ΄ πρίγκιπας, Ιβάν Σρατσιμίρ τσάρος της Βουλγαρίας στο Βιντίν και Ταμάρα σύζυγο τού Μουράτ Α΄ σουλτάνου των Οθωμανών.

Βιβλιογραφικές αναφορές
-----------------------

1. ↑  Crampton, R. J. (24 Νοεμβρίου 2005). *A Concise History of Bulgaria* (στα Αγγλικά). Cambridge University Press. ISBN 9781139448239.
Ένας χάρτης της Νότιας Αφρικής δείχνει το κεντρικό οροπέδιο που περιβάλλεται από τον Μεγάλο Σκαρπισμό και τη σχέση του με τα βουνά Cape Fold στα νότια. Το τμήμα του Μεγάλου Σκαρπισμού που εμφανίζεται με κόκκινο είναι γνωστό ως Ντράκενσμπεργκ.
Το **Ντράκενσμπεργκ** (Αφρικάανς: Drakensberge, Ζουλού: uKhahlamba, Σότο: Maluti) είναι το ανατολικό τμήμα του Μεγάλου Σκαρπισμού, που περικλείει το κεντρικό οροπέδιο της Νότιας Αφρικής. Το Ντράκενσμπεργκ φτάνει στο μεγαλύτερο υψόμετρο του – 2.000 έως 3.482 μέτρα εντός της συνοριακής περιοχής της Νότιας Αφρικής και του Λεσότο.

Ο κρημνός του Ντράκενσμπεργκ εκτείνεται για περισσότερα από 1.000 χιλιόμετρα από την επαρχία του Ανατολικού Ακρωτηρίου στο Νότο και στη συνέχεια σχηματίζει διαδοχικά, με σειρά από νότο προς βορρά, τα σύνορα μεταξύ του Λεσότο και του Ανατολικού Ακρωτηρίου και τα σύνορα μεταξύ Λεσότο και της ΚουαΖούλου-Νατάλ επαρχίας. Στη συνέχεια σχηματίζει τα σύνορα μεταξύ ΚουαΖούλου- Νατάλ και της Ελεύθερης Πολιτείας, και στη συνέχεια ως τα σύνορα μεταξύ ΚουαΖούλου-Νατάλ και της επαρχίας Μπουμαλάνγκα. Ο γκρεμός ανεβαίνει βόρεια από εκεί, μέσα από την Μπουμαλάνγκα, όπου περιλαμβάνει χαρακτηριστικά όπως το φαράγγι του ποταμού Μπλάιντ. Στη συνέχεια επεκτείνεται βορειότερα στο Χοεντσπρούιτ στο νοτιοανατολικό Λιμπόπο όπου είναι γνωστό ως «Klein Drankensberg» από τους Αφρικάανς. Από το Χοεντσπρούιτ εκτείνεται δυτικά στο Τζανίν, επίσης στην επαρχία Λιμπόπο, όπου είναι γνωστό ως τα βουνά Βόλκμπεργκ. Στα 2.200 μέτρα πάνω από την επιφάνεια της θάλασσας, το Βόλκμπεργκ είναι το υψηλότερο υψόμετρο στο Λιμπόπο. Ο γκρεμός εκτείνεται και πάλι δυτικά και στο Μοκοπάνε, όπου είναι γνωστός ως τα βουνά Στρίτπουρτ.

Ετυμολογία
----------

Το όνομα στα Αφρικάανς είναι Ντράκενσμπεργκ, το οποίο προέρχεται από το όνομα που έδωσαν οι πρώτοι Ολλανδοί άποικοι στην περιοχή, που ήταν Drakensbergen, ή Βουνά των Δράκων. Το υψηλότερο τμήμα του Μεγάλου Σκαρπισμού είναι γνωστό στα Ζουλού ως uKhahlamba και ως Maluti στα Σόθο («Φράγμα από ψηλά δόρατα»).

Παραπομπές
----------

1. ↑  Jones, A.D. (1977-01). «The Reader's Digest Atlas of the Universe, Patrick Moore, Reader's Digest Atlas Services Pty. Ltd. Sydney, 1974. 270 x 365 mm. 272 pages.». *Cartography* **10** (1): 46–46. doi:10.1080/00690805.1977.10437961. ISSN 0069-0805. .
2. ↑  «Dodge, John Vilas, (25 Sept. 1909–23 April 1991), Senior Editorial Consultant, Encyclopædia Britannica, since 1972; Chairman, Board of Editors, Encyclopædia Britannica Publishers, since 1977». *Who Was Who* (Oxford University Press). 2007-12-01. .
3. ↑  Pearse, R. O. (1973). *Barrier of spears; drama of the Drakensberg*. [Cape Town]: H. Timmins. ISBN 0-86978-050-6. 806096.
Συντεταγμένες: 37°58′58″N 23°43′52″E﻿ / ﻿37.9828°N 23.7312°E﻿ / 37.9828; 23.7312

Το **Ξενοδοχείο Τιτάνια** (αγγλικά: *Titania Hotel*) είναι ένα από τα ιστορικά ξενοδοχεία της Ελλάδας. Βρίσκεται στην οδό Πανεπιστημίου στην Αθήνα, μεταξύ Συντάγματος και Ομόνοιας. 

Πριν από την ανέγερση του ξενοδοχείου, στο ίδιο σημείο υπήρχε το ονομαστό ζαχαροπλαστείο *Ηνωμένα Βουστάσια,* το οποίο αντικαταστάθηκε, στις αρχές της δεκαετίας του 1930, από τον κινηματογράφο *Τιτάνια*, που ονομάστηκε έτσι λόγω του υπερβολικού για την εποχή μεγέθους του, αφού είχε χωρητικότητα 2.000 ατόμων.  Το ξενοδοχείο άρχισε να χτίζεται το 1971 και εγκαινιάστηκε το 1976. 

Το *Τιτάνια* ανακαινίστηκε το 2004 και το 2007 και επενδύθηκε με πεντελικό μάρμαρο. Το εσωτερικό του είναι διακοσμημένο με μωσαϊκά με σκηνές από την ελληνική ιστορία. Διαθέτει δύο από τις μεγαλύτερες αίθουσες συνεδριάσεων στην Αθήνα και φιλοξενεί πολλά συνέδρια ετησίως. Το 2019 το ξενοδοχείο εξαγοράστηκε από το βρετανικό ιδιωτικό επενδυτικό κεφάλαιο London + Regional Properties (L+R).

Παραπομπές
----------

1. 1 2  «Ξενοδοχείο Titania στην Αθήνα». *www.titania.gr*. Ανακτήθηκε στις 14 Ιουλίου 2021.
2. ↑  Μπέλλος, Ηλίας. «Το ξενοδοχείο Τιτάνια πωλήθηκε στο βρετανικό fund London + Regional». *www.kathimerini.gr*. Ανακτήθηκε στις 14 Ιουλίου 2021.

Εξωτερικοί σύνδεσμοι
--------------------

* Επίσημη ιστοσελίδα
Η **Ντων Πεν** (*Dawn Penn*, γεννήθηκε ως Dawn Pickering, το 1952, στο Κίνγκστον), είναι τραγουδίστρια της ρέγγε από την Τζαμάικα.

  

Το 1967 ηχογράφησε το τραγούδι "You Don’t Love Me (No, No, No)", σε παραγωγή του Κόξον Ντοντ.

Ωστόσο, πριν από το 1970, η Πεν αποσύρθηκε από τη μουσική βιομηχανία και εγκαταστάθηκε στις Παρθένες Νήσους. Επέστρεψε στην Τζαμάικα και στη μουσική το 1987.

Το καλοκαίρι του 1994 επαναηχογράφησε και επανακυκλοφόρησε το single "You Don’t Love Me (No, No, No)" (με τους Steely & Clevie στην παραγωγή), κάνοντας μεγάλη επιτυχία στην Ευρώπη, στις ΗΠΑ αλλά και στην πατρίδα της, την Τζαμάικα.

Στη συνέχεια το τραγούδι της ηχογραφήθηκε κατά ένα μέρος από τους Κάνο, Hexstatic, Τζε Μιλζ, Ghostface Killah και τη Ριάννα. Οι διασκευές τους είχαν τον τίτλο "No, No, No", εκτός από αυτήν των Ghostface, που έλαβε το όνομα "New Splash". Η Λίλι Άλεν επίσης χρησιμοποίησε το "You Don't Love Me" στο τραγούδι της, "LDN".

Δισκογραφία
-----------

### Albums

* *No, No, No* (1994)
* *Come Again* (1996)

### Singles

* "You Don't Love Me (No, No, No)" (1967)
* "You Don't Love Me (No, No, No)" (1994)
* "Night & Day (Baby I Love You So)" (1994)
* "Growing Up" / "Be Gone" (2004)

Παραπομπές
----------

1. ↑  VH1http://www.vh1.com/artists/az/penn\_dawn/bio.jhtml
2. ↑  Κριτικές ρέγκε  Αρχειοθετήθηκε 2007-11-21 στο Wayback Machine.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 100861538
* **Europeana**: agent/base/89817
* LCCN: no2002037521
* ISNI: 0000 0001 1000 9701
* GND: 134887492
* SUDOC: 250667991
* BNF: cb139694537 (data)
* MusicBrainz: 2303f592-119c-4ca7-b8fd-819c5ac5667d
* NKC: xx0102195

 |

 |
Ο **Ξέρξης Β’ της Περσίας** ήταν βασιλιάς της Περσίας από τη δυναστεία των Αχαιμενιδών, μεγαλύτερος γιος και διάδοχος του βασιλιά της Περσίας Αρταξέρξη Α’ του Μακρόχειρα, κυβέρνησε μονάχα 45 μέρες και στη συνέχεια δολοφονήθηκε από τον αδελφό του Σογδιανό. Ήταν μια μυστηριώδης ιστορική προσωπικότητα από την οποία παίρνουμε πληροφορίες μόνο από τον Κτησία, η τελευταία επιγραφή σχετικά με το όνομα του βρέθηκε στα τέλη της βασιλείας του πατέρα του όπου εμφανίζεται ως διάδοχος του θρόνου. Στην ίδια επιγραφή εμφανίζονται άλλοι δυο διεκδικητές του θρόνου : ο αδελφός του Σογδιανός και ο μικρότερος αδελφός του Δαρείος Β’ ο Νόθος ο οποίος είχε παντρευτεί την ετεροθαλή αδελφή τους Παρυσάτιδα. Μετά τον θάνατο του πατέρα τους ο ίδιος έγινε κληρονόμος του στον θρόνο της Περσίας, ο Σογδιανός βασιλιάς του Ελάμ και ο Δαρείος Β’ έγινε σατράπης της Υρκανίας αλλά σύντομα αναγνωρίστηκε σατράπης στη Μηδία, τη Βαβυλώνα και στην Αίγυπτο. Ο Ξέρξης Β’ βασίλευσε μονάχα 45 μέρες και στη συνέχεια δολοφονήθηκε από τον αδελφό του Σογδιανό αλλά και ο ίδιος δολοφονήθηκε την επόμενη χρονιά από τον μικρότερο αδελφό τους Δαρείο Β’ που παρέμεινε ο μόνος βασιλιάς έως τον θάνατο του το 404 π.χ.

Εξωτερικοί σύνδεσμοι
--------------------

* ΞΕΡΞΗΣ Β’ ΚΑΙ ΣΟΓΔΙΑΝΟΣ Αρχειοθετήθηκε 2006-12-11 στο Wayback Machine.

|  |
| --- |
| Ξέρξης Β΄ της Περσίας **Οίκος των Αχαιμενιδών****Γέννηση:**  ?? **Θάνατος:** 424 π.Χ. |
| ΠροκάτοχοςΑρταξέρξης Α΄ | **Μέγας Βασιλεύς της Περσίας**424 π.Χ. | ΔιάδοχοςΣογδιανός |
| **Φαραώ της Αιγύπτου**424 π.Χ. |
Η **Ολυμπία Φράγκου-Ψυχοπαίδη** (16 Μαρτίου 1944 – 14 Αυγούστου 2017) ήταν μουσικολόγος με σπουδαία συμβολή στο πεδίο της Αισθητικής και Κοινωνιολογίας της Μουσικής. Γεννήθηκε στο Βόλο. Ήταν παντρεμένη με τον καθηγητή Φιλοσοφίας Κοσμά Ψυχοπαίδη. Ξεκίνησε τις μουσικές της σπουδές σε ηλικία πέντε ετών. Σπούδασε στη Νομική Σχολή του ΕΚΠΑ και συνέχισε τις σπουδές της στη φιλοσοφία, τη μουσικολογία και τις κοινωνικές επιστήμες, ως φοιτήτρια του Τέοντορ Αντόρνο, του Λούντβιχ Φίνσερ και του Χέρμπερτ Σνέντελμπαχ στο Πανεπιστήμιο Goethe της Φρανκφούρτης.

Το 1985 ίδρυσε το περιοδικό *Μουσικολογία*, το πρώτο εξειδικευμένο επιστημονικό περιοδικό περί μουσικής στην Ελλάδα, του οποίου υπήρξε δια βίου διευθύντρια. Από το 1991 διετέλεσε καθηγήτρια του Τμήματος Μουσικών Σπουδών στο Πανεπιστήμιο Αθηνών (καθώς και πρόεδρός του την περίοδο 2004-2006), ενώ παράλληλα υπήρξε ιδρυτικό μέλος της Εταιρείας Συγκριτικής Γραμματολογίας και Φιλολογίας, καθώς και του Αρχείου και Βιβλιοθήκης της Ελληνικής Μουσικής, σύμβουλος και συγγραφέας της Εγκυκλοπαίδειας *Die Musik in Geschichte und Gegenwart* (*MGG*), του *Storia universale della musica* (Mondadori) και του *Lettres européennes. Histoire de la littérature européenne* (Hachette), σύμβουλος της Μεγάλης Μουσικής Βιβλιοθήκης της Ελλάδος «Λίλιαν Βουδούρη», παραγωγός επιμορφωτικών εκπομπών για μουσική στο Γ΄ Πρόγραμμα της ΕΡΤ και ερευνήτρια για την Ελληνική Έντεχνη Μουσική στο Ίδρυμα Μεσογειακών Ερευνών.

Παραπομπές
----------

1. ↑  «Απώλεια Δημητρίου Θέμελη και Ολυμπίας Φράγκου-Ψυχοπαίδη». *Ελληνική Μουσικολογική Εταιρεία*. 2013-07-24.. Ανακτήθηκε στις 2017-09-07.

Εξωτερικοί σύνδεσμοι
--------------------

Τίτλοι στη ηλεκτρονική βάση βιβλίων του ΕΚΕΒΙ

Ανακοίνωση της Ελληνικής Μουσικολογικής Εταιρείας

Πέθανε η σπουδαία μουσικολόγος Ολυμπία Ψυχοπαίδη Φράγκου, Εφημερίδα Αυγή, 16 Αυγούστου 2017.

Ολυμπία Φράγκου-Ψυχοπαίδη, κορυφαία μορφή της ελληνικής μουσικολογίας, Εφημερίδα Καθημερινή, 18 Αυγούστου 2017
Το **ντόντο** (*Raphus cucullatus*) ήταν ενδημικό πουλί που ζούσε στον Ινδικό ωκεανό και ειδικότερα στο νησί του Μαυρίκιου. Ήταν συγγενικό είδος με τα περιστέρια. Το ύψος του ανερχόταν περίπου στο ένα μέτρο και το βάρος του περίπου στα 20 κιλά. Τρεφόταν κυρίως με φρούτα που φύτρωναν στο έδαφος. Εξαλείφθηκε εξαιτίας της παρουσίας ανθρώπων στον Μαυρίκιο μεταξύ 1660-1680.

Εξάλειψη
--------

Το ντόντο είχε ήδη εξαφανιστεί από τα μέσα του 17ου αιώνα. Το ντόντο δεν φοβόταν καθόλου τους ανθρώπους, και αυτό, σε συνδυασμό με έλλειψη μαχητικότητας του, το έκανε εύκολη λεία για τους κυνηγούς. Ωστόσο, τα βιβλία της εποχής είναι γεμάτα από αναφορές σχετικά με την κακή γεύση και το σκληρό κρέας του, και από τις αναφορές αυτές διαπιστώθηκε ότι ο άνθρωπος δεν ήταν ο μοναδικός λόγος εξάλειψης του ντόντο. Αν και υπάρχουν διάσπαρτες για μαζικές δολοφονίες ντόντο για την τροφοδοσία των πλοίων, οι αρχαιολογικές έρευνες έχουν βρει μέχρι στιγμής πενιχρά στοιχεία της ανθρώπινης θηρευτικής δραστηριότητας σε αυτά τα πουλιά. Όταν οι άνθρωποι έφθασαν αρχικά στον Μαυρίκιο, έφεραν μαζί τους άλλα ζώα που δεν υπήρχαν στο νησί πριν, συμπεριλαμβανομένων σκύλων, αλλά και χοίρων, γάτων, αρουραίων, που λεηλάτησαν τις φωλιές των ντόντο, ενώ οι άνθρωποι κατέστρεψαν τα δάση, όπου ζούσαν τα πουλιά. Υπάρχει κάποια διαμάχη γύρω από την ημερομηνία εξαφάνισης των ντόντο. Υπάρχουν αναφορές ότι η εξαφάνιση του ντόντο συνήθως χρονολογείται στην τελευταία επιβεβαιωμένη παρατήρηση ζωντανού ντόντο, που χρονολογείται στο 1662, όμως κάποιοι ναυαγοί ναυτικοί αλλά και πολλές άλλες πηγές δείχνουν ως πιο πιθανή ημερομηνία το 1681.

Διάσημος για τους πίνακές του, που απεικονίζουν ντόντο, ήταν ο Φλαμανδός Ρούλαντ Σάβεραϊ.

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Ντόντο** |


|  |  |
| --- | --- |
| Wikispecies logoWikispecies logo | Τα Βικιείδη έχουν πληροφορίες για το θέμα:   **Ντόντο** |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh85038757
* GND: 4150705-8

 |

 |

|  |  |
| --- | --- |
| 

|  |
| --- |
| * Πύλη:Ζωολογία
* Πύλη:Ορνιθολογία
 |

 |


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Dodo  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Ο **Ντράγκαν Λάμποβιτς**, γεννημένος στις 20 Απριλίου 1987 στο Προκούπλιε, είναι Σέρβος καλαθοσφαιριστής, ο οποίος αγωνίζεται στη θέση του πάουερ φόργουορντ.

Καριέρα
-------

Ο Λάμποβιτς εντάχθηκε σε ηλικία δεκαπέντε ετών στις ακαδημίες της Ζελέζνικ, αγωνιζόμενος για πρώτη φορά με την ανδρική ομάδα την αγωνιστική περίοδο 2003-04 και το 2005-06 δόθηκε ως δανεικός στην Μπόρακ Τσάτσακ. Το 2007, επέστρεψε στη Ζελέζνικ και κέρδισε το κύπελλο Σερβίας, ενώ δύο χρόνια αργότερα αναδείχθηκε πρώτος σκόρερ της Αδριατικής λίγκας, με 18,0 πόντους ανά αγώνα.

Τον Ιανουάριο του 2010, μεταγράφηκε στην ομάδα του Άρη Θεσσαλονίκης, με τον οποίο αγωνίστηκε σε μόλις τρεις αγώνες, χωρίς να σκοράρει. Δύο μήνες αργότερα, υπέγραψε στους Σκάιλαϊνερς Φρανκφούρτης, παραμένοντας μέχρι το τέλος της χρονιάς.

Την επόμενη χρονιά, φόρεσε τη φανέλα της ρωσικής Γενισέι Κρασνόγιαρσκ, συνεχίζοντας κατά σειρά στη Σαμάρα και τη Νίζνι Νόβγκοροντ. Το 2013-14, υπέγραψε στην πολωνική Κόζαλιν, από την οποία αποχώρησε τον Ιανουάριο του 2014, όταν μεταγράφηκε στην τουρκική Αλιάγκα Πετκίμ, όπου παρέμεινε για τρεις μήνες, πριν μεταγραφεί στην Αλ Ριγιάντι από τον Λίβανο.

Τη σεζόν 2014-15, αγωνίστηκε με την Ασεσόφτ Πλοϊέστι από τη Ρουμανία και το καλοκαίρι του 2015 υπέγραψε στην τουρκική Ιστανμπούλ. Ολοκλήρωσε τη χρονιά στη Φινλανδία, πριν συνεχίσει το καλοκαίρι του 2016 στην Κάρπος Σοκόλι της Βόρειας Μακεδονίας.

Παραπομπές
----------

1. ↑  LABOVIC, DRAGAN - Euroleague Basketball
2. ↑  Dragan Labovic signs for Aris - ArisBC[*νεκρός σύνδεσμος*]
3. ↑  Krasnye Krylya Samara signs Dragan Labovic - Sportando
4. ↑  Dragan Labovic firma per il Nizhny Novgorod
5. ↑  Dragan Labovic agreed to terms with AZS Koszalin
6. ↑  Dragan Labovic leaves AZS Koszalin - Sportando
7. ↑  Dragan Labovic signs with Aliaga Petkim - Sportando
8. ↑  Dragan Labovic signs with Riyadi - Sportando
9. ↑  CSU Asesoft Ploiesti adds Labovic to frontline
10. ↑  Dragan Labovic (İstanbul BBSK) @ Mackolik.com
11. ↑  Dragan Labovic signs with Karpos Sokoli - Sportando

Πηγές
-----

* Dragan Labovic - Eurobasket
* Dragan Labovic - DraftExpress
Η **Ολυμπιάδα** από την Ηρωδιανή Δυναστεία, ήταν πριγκίπισσα της Ιουδαίας.

Ο Ηρώδης Α΄ ο *Μέγας*, πατέρας της Ολυμπιάδας.

Βιογραφία
---------

Ήταν κόρη του Ηρώδη Α΄ του *Μεγάλου* και της 4ης συζύγου του Μαλθάκης, από τη Σαμάρεια. 

Αδέλφια της ήταν ο Ηρώδης Αντίπας τετράρχης της Γαλιλαίας και Περαίας και ο Ηρώδης Αρχέλαος εθνάρχης της Σαμάρειας και Ιουδαίας. 

Ο γάμος της με τον Ιωσήφ, γιο του Ιωσήφ και ανιψιό του Ηρώδη Α΄ έφερε μία κόρη, που παντρεύτηκε τον Ηρώδη της Χαλκίδας.

Οικογένεια
----------

Παντρεύτηκε τον Ιωσήφ Β΄, γιο του Ιωσήφ Α΄ και ανιψιό του Ηρώδη Α΄ του Μεγάλου και είχε τέκνα:

* Μαριάμνη, παντρεύτηκε τον εξάδελφό της Ηρώδη της Χαλκίδας στην Ιτουρέα.
	+ Αριστόβουλος απεβ. 92 μ.Χ. βασιλιάς της Χαλκίδας και της Μικρής Αρμενίας.

Πηγές
-----

* Flavius Josephus, The Jewish War,1.561; doc=Perseus:text:1999.01.0148:book=1:section=561&highlight=malthace
* Flavius Josephus; Antiquities of the Jews 17.188; doc=Perseus:text:1999.01.0146:book=17:section=188&highlight=malthace
Το σήμα του αυτοκινητοδρόμου 53
Ο χάρτης του αυτοκινητοδρόμου 53
Ο **Ότογιολ 53** ή **Αυτοκινητόδρομος 53** στα ελληνικά είναι ένας αυτοκινητόδρομος στην Τουρκία. Συνδέει το Ντοργίολ με την Αλεξανδρέττα. Εχεί μήκος 170 χιλίομετρα. Ξεκινάει από τον Ότογιολ 52, ενώ είναι υπό μελέτη η επέκταση του δρόμου μέχρι τον συνοριακό σταθμό με την Συρία. Ο οδικός άξονας έχει διόδια. Είναι μέρος της Ευρωπαϊκής Οδού 91 και της **Ασιατικής Οδού 84**.

Δείτε επίσης
------------

* Αυτοκινητόδρομοι στην Τουρκία

|  |  |  |  |  |  |
| --- | --- | --- | --- | --- | --- |
| 

| π • σ • ε
Αυτοκινητόδρομοι της Τουρκίας |
| --- |
|  |
| Αυτοκινητόδρομοι | 
Ο1 | Ο2 | Ο3 | Ο4 | Ο5 | Ο20 | Ο21 | Ο30 | Ο31 | Ο32 | Ο50 | Ο51 | Ο52 | Ο53 | Ο54 |  |

 |
Συντεταγμένες: 49°28′17″N 7°26′46″E﻿ / ﻿49.47139°N 7.44611°E﻿ / 49.47139; 7.44611
Το **Ξέφωτο** (γερμ. *Waldwiese*, *Βάλντ-βίζε*, *λιβάδι στο δάσος*) ήταν το κωδικό όνομα ενός μυστικού καταφυγίου του Χίτλερ με προορισμό την τέλεση των εργασιών του (γερμ. *Führerhauptquartier*) την ώρα που γινόταν πόλεμος. Κτίστηκε κατά την διάρκεια της προετοιμασίας για την Μάχη της Γαλλίας στα τέλη του 1939 / Αρχές του 40. Βρίσκεται στο σημερινό κρατίδιο Ρηνανία-Παλατινάτο κοντά στην πόλη Γκλαν-Μινχβάιλερ και μεταξύ των πόλεων Κούζελ και Ράμσταϊν.

Οι εργασίες ανέγερσης ξεκίνησαν τον Οκτώβριο του 1939 και έγιναν σχεδόν αποκλειστικά από την στρατιωτική οικοδομική εταιρεία *Οργάνωση Τοτ*, ενώ βοήθησαν και μερικά άλλα πολιτικά συνεργεία. Μέχρι τον Απρίλιο του 1940 αποπερατώθηκαν τρία οχυρά καταφύγια συνολικής επιφάνειας 285 m² καθώς και μια παράγκα επιφάνειας 96 m². 

Οι προσωπικοί χώροι του Χίτλερ βρίσκονταν βόρεια της συνοικίας Μπετενχάουζεν. Το οχυρωμένο κτήριο των ασυρματιστών είχε μορφή κατοικίας για να μην προσελκύει την προσοχή και βρισκόταν στο κέντρο. Τα γκαράζ για φορτηγά και αυτοκίνητα μαζί με ένα οχυρό καταφύγιο και ένα στρατώνα για περίπου 60 άνδρες καθώς επίσης και ένα ξύλινο πύργο παρακολούθησης βρίσκονταν στο νοτιοδυτικό προάστιο της περιοχής Γκλαν-Μινχβάιλερ.

Μέχρι τον Απρίλιο του 1944 είχαν χρησιμοποιηθεί 4.250 m³ σκυρόδεμα, ενώ είχαν καταναλωθεί 38.750 «*μεροκάματα*». Ένα *μεροκάματο* αντιστοιχούσε στην ώρα εργασίας ενός εργάτη για μια ημέρα. Στην οικοδομή αυτή απασχολούνταν ένα πλήθος από εργάτες. Συγκεκριμένα:

| Μήνας | Πλήθος εργατών |
| --- | --- |
| Οκτώβριος | 1939 | 200 |
| Νοέμβριος | 1939 | 300 |
| Δεκέμβριος | 1939 | 500 |
| Ιανουάριος | 1940 | 300 |
| Φεβρουάριος | 1940 | 100 |
| Μάρτιος | 1940 | 100 |
| Απρίλιος | 1940 | 50 |

Το καταφύγιο *Ξέφωτο* δεν χρησιμοποιήθηκε ποτέ, ούτε και ο Χίτλερ το χρησιμοποίησε. Τον Απρίλιο του 1945 η 76η US-Infanteriedivision το ανακάλυψε και το βρήκε ανέπαφο. Οι Αμερικανοί το ανατίναξαν το καλοκαίρι του 1946, ενώ τα κομμάτια του μπετόν χρησιμοποιήθηκαν για την ανέγερση άλλων οικοδομών, λόγω έλλειψης οικοδομικών υλικών στη μεταπολεμική Γερμανία.

Πηγές
-----

* Franz W. Seidler, Dieter Zeigert: *„Die Führerhauptquartiere- Anlagen und Planungen im Zweiten Weltkrieg"*
* P. Hoffmann: *„Die Sicherheit des Diktators"*
* Franz W. Seidler: *„Fritz Todt – Baumeister des Dritten Reiches"*
* Percy Ernst Schramm (Hrsg.): *„Kriegstagebuch des Oberkommandos der Wehrnacht (Wehrmachtführungsstab)"*. 1961
* BA-MA, RW 19/ 686, Blatt 2, Befehl OKW/ WFA 01. Juni 1940

|  |  |  |  |
| --- | --- | --- | --- |
| 

| π • σ • ε
Οχυρά καταφύγια του Χίτλερ |
| --- |
|  |
| 
Αετοφωλιά  **·**  Anlage Mitte  **·**  Anlage Süd  **·**  Bärenhöhle  **·**  Ορεινή Φωλιά  **·**  Καταφύγιο του Χίτλερ  **·**  Olga  **·**  Riese  **·**  S III  **·**  Tannenberg  **·**  W3  **·**  Ξέφωτο   **·**  Wasserburg  **·**  Wehrwolf  **·**  Λημέρι του λύκου  **·**  Wolfsschlucht I  **·**  Wolfsschlucht II  **·**  Zigeuner |

 |
Ο **Νόμος αστρικών περιφορών** ή **Τρίτος νόμος Κέπλερ** είναι νόμος που περιλαμβάνεται στους νόμους του πλανητικού συστήματος και που διατύπωσε ο Γερμανός αστρονόμος Γιοχάνες Κέπλερ (1571-1630) μελετώντας τα δεδομένα των παρατηρήσεων της κίνησης των πλανητών που προηγουμένως είχε συγκεντρώσει ο Δανός αστρονόμος Τύχο Μπράχε (1546-1601).  
 
Ο νόμος αυτός είναι ο τρίτος από τους τρεις που ανακάλυψε και διατύπωσε ο Κέπλερ και που διέπουν τη κίνηση των πλανητών γύρω από τον Ήλιο. Σύμφωνα με τον νόμο αυτόν:

* *Τα τετράγωνα των χρόνων των αστρικών περιφορών των πλανητών είναι ανάλογα των κύβων της μέσης απόστασης αυτών από τον Ήλιο*.

Σύμφωνα με το νόμο αυτό προκύπτει ότι, αν είναι γνωστός από παρατηρήσεις ο χρόνος που απαιτείται για να συμπληρώσει ένας πλανήτης την περιφορά του γύρω από τον Ήλιο, τότε εύκολα μπορεί να βρεθεί και η μέση απόσταση αυτού από τον Ήλιο.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh94003544
* GND: 4365820-9
* SUDOC: 033600619
* BNF: cb12445155q (data)

 |

 |